Rasti-Lukolle OKM:n seuratukea

Opetus-ja kulttuuriministeriö on myöntänyt Rasti-Lukon hiihtojaostolle 3500 euroa lasten ja nuorten hiihtotoiminnan kehittämiseen. Seura haki viime joulukuussa OKM:n seuratukea 4500 euroa ja sai 3500 euroa. Hakijoita oli yhteensä 981 seuraa, joista 408 myönnettiin avustusta. Lue lisää täältä

**TARKOITUS**

Hankkeen tarkoituksena on järjestää hiihtokouluja eri-ikäisille ja aloittaa omat harrasteryhmät sekä 3-6 -vuotiaille että 7-12 -vuotiaille. Lisäksi koordinoidaan ja kannustetaan hiihtokoululaiset ja suunnistuskoululaiset harrastamaan ympärivuotisesti seuran molemmissa lajeissa.

Lapset jotka eivät halua osallistua kilpailutoimintaa, voivat osallistua seuran harrasteryhmiin.

Näin varmistetaan, että seuran lapsilla ja nuorilla on monipuoliset harrastus- ja lajivaihtoehdot käytössä. Samalla seuran kahden lajin yhteistyö vahvistuu ja seuran yhteisöllisyys paranee.

Molempien **Lajijaostojen lajikoulut** tuotteistetaan nykyaikaisiksi seuran harjoittelumuodoiksi, joissa jokaisella nuorella on mahdollisuus edetä seurassa lajin nuorten valmennusryhmiin tai koko seuran lajikohtaisiin harrasteryhmiin. Tällä toiminnalla estetään nuorten drop-out ilmiötä.

Hankkeen avulla rakennetaan seuran valmennuspolkua.

 **TAVOITTEET**

**Hiihtokoulussa** tavoitteena on saada ensimmäisen vuoden aikana 7-9 -vuotiaille oma ryhmä, jossa on 30 lasta ja 4-6 ohjaajaa, 10-12 -vuotiaille oma ryhmä, jossa olisi myös 30 lasta. Nämä hiihtokoulut pyörisivät marras-maaliskuun ajan, jonka jälkeen lapset ohjattaisiin seuran jo toimivaan suunnistuskouluun, joka toimii huhtikuusta – lokakuuhun.

Lisäksi hiihtokoulussa on tavoitteena saada toisena vuotena 13-15 -vuotiaille Sisu-ryhmä, joka toimisi ympärivuotisesti.

Liikuntaleikkikoulussa olisi 20 lasta ja Löydä Liikuntakerho -ryhmässä myös 20 lasta, näissä olisi 4-6 ohjaajaa, jotka ohjaisivat molemmissa ryhmissä.

**Ohjaajien ja valmentajien ja seuran toimihenkilöiden koulutus:**

Seura on päättänyt aloittaa voimakkaan seuratoimijoiden koulutuksen ja ensimmäisessä vaiheessa on sovittu Lounais-Suomen Liikunta ja Urheilu ry:n kanssa seuraavista koulutuksista

Tervetuloa ohjaajaksi –koulutus
Nappaa mukaan –koulutus
Lapseni Urheilee Rasti-Lukossa
Valmentajana ja ohjaajana kehittyminen

Lisäksi jatketaan seuran kehittämisprosessia, jossa tärkeinä osa-alueina ovat jaostojen välinen yhteistyö, osaamisen lisääminen sekä hallinnon nykyaikaistaminen.